Oliy ta’lim tizimida ko‘krak nishonlari ta’sis etiladi

Hujjat bilan “Oliy ta’lim sohasidagi xizmatlari uchun” hamda “O‘rta maxsus va professional ta’lim sohasidagi xizmatlari uchun” ko‘krak nishonlari ta’sis etiladi.
Belgilanishicha:
“Oliy ta’lim sohasidagi xizmatlari uchun” hamda “O‘rta maxsus va professional ta’lim sohasidagi xizmatlari uchun” ko‘krak nishonlari 1 oktabr – O‘qituvchi va murabbiylar kuni bayrami arafasida topshiriladi;
“Oliy ta’lim sohasidagi xizmatlari uchun” hamda “O‘rta maxsus va professional ta’lim sohasidagi xizmatlari uchun” ko‘krak nishonlari bilan mukofotlash oliy va o‘rta maxsus ta’lim vaziri buyrug‘i asosida amalga oshiriladi;
“Oliy ta’lim sohasidagi xizmatlari uchun” hamda “O‘rta maxsus va professional ta’lim sohasidagi xizmatlari uchun” ko‘krak nishonlari, ularning guvohnomasini tayyorlash hamda mukofotlanganlarni taqdirlash bilan bog‘liq xarajatlar Oliy va o‘rta maxsus ta’lim vazirligining Oliy ta’lim muassasalarini rivojlantirish jamg‘armasi mablag‘lari va qonunchilik hujjatlarida taqiqlanmagan boshqa manbalar hisobidan qoplanadi.
Markaziy bank “Davlat belgisi” davlat unitar korxonasi Oliy va o‘rta maxsus ta’limi vazirligining buyurtmasiga asosan “Oliy ta’lim sohasidagi xizmatlari uchun” hamda “O‘rta maxsus va professional ta’lim sohasidagi xizmatlari uchun” ko‘krak nishonlari va ularning guvohnomasi tayyorlanishini belgilangan tartibda ta’minlaydi.